Kokku toodeti 2009. aastal 8779 gigavatt-tundi elektrienergiat, mis on ligi 17% vähem kui 2008. aastal. Elektritoodangu viis langusesse kohaliku  ettevõtlussektori nõudluse vähenemine ja elektriimpordi oluline suurenemine võrreldes elektri ekspordiga. Import suurenes võrreldes 2008. aastaga üle kahe korra. Samas suurenes elektrijaamades elektrienergia ja soojuse tootmine koostootmise režiimil, sest aasta jooksul alustasid tööd uued kohalikku kütust tarbivad koostootmisjaamad. Koostootmisprotsessis toodetud elektrienergia osatähtsus elektri kogutoodangus kasvas aastaga 8,6%-lt 9,2 %-ni ja soojuse osatähtsus 27%-lt 35%-ni.